c: text/html

text:
Cushina
Cushina of cushna ta e proceso pa traha cuminda cla pa come door di cushin'e. Hende ta cushna cu candela door di uza palo of carbon cu un stoof cu ta uza propaan of gas natural of stoof cu ta uza coriente. Un forno ta parti di un stoof cu tin un estilo di un box. Hende traha forno di klei of di bloki.
Tin diferente manera pa cushina. Nos por herbe cuminda den awa. Nos por hasa cuminda door di tira zeta of manteca. Nos ta horna bolo door di tinie den e forno cayente. Nos ta roast of grill cuminda door di want'e over di e candela. Tin cu sa herbe carni of nan tin ta grill e y hasta tin cu ta hasa pan. Nos ta cushna e cuminda aki den un panchi. Tin ta lora e carni cu blachi mata pa cushn'e of nan ta hacie cu un taki di palo.
Prome cu nos cushna carni, nos ta yama esaki curu. Tin cu ta come cura. Otro cuminda curu no ta saludabel pa e curpa humano, dus nan tin wordo cushina.
Un hende cu ta siña cushina y a bay studi'e como carera, nos ta yama e hendenan aki coki of chef. Pa hopi hende, cushina ta arte. Pa e mayorianan ta djis trabou.
Cushnando ta manera arte, ta traha e cuminda p'asina e smaak ta dushi y mustra bon.
Economia[editá | editá fuente]
Awendia cushina a bira algo masha grandi mes rond mundo. Tin restaurant ta busca coki of chef experencia y nan ta paga nan un gran cantidad di placa, mayoria e cuminda di restaurant ta caro.

robotstxt: allowed

filter: keep


text:
Aspirante arquitecto Arubiano ing. Roxsen Schwengle ta resalta na Tweede Kamer na Hulanda
ORANJETSAD (AAN): Recientemente E Presidente di Parlamento Hulandes Gerdi Verbeet hunto cu Alexander Pechtold (lider di e fraccion D66) a habri Diaranson 9 di maart e exposition: ‘Theaters van Democratie’.
E exposicion ta e resultado di un estudio over di arquitectura di salanan plenario di Parlamento realisa door di e achitectenbureau XML hunto cu studiantenan di arquitectura di TU Delft.
Banda di e estudio haci, e studiantenan cada un a re-disenja un sala plenario nobo, proponiendo nan ideanan conclui for di nan estudio. E disenjo aki a worde realisa den forma di un maquette unda e studiantenan por demonsta detajadamente nan visionan pa e edificio nobo di e parlamento Hulandes.
Un di e 7 studiantenan cu a contribui na e estudio aki ta e Arubiano ing. Roxsen Schwengle.
Roxsen a destaca cu su disenjo yama: ‘Koepel van Democratie’ unda e ta tuma e debate como e punto principal den su diseño.
Despues di e entrevista cu noticiero ‘Eén Vandaag’ di canal di Hulanda ‘Nederland Eén’, el a worde acerca pa diferente medionan di comunicacion pa un entrevista mas extenso di e proyecto aki, cu tabata hopi interesante pa nan.
E exposicion lo tey te cu fin di april na e edificio di Parlamento Hulandes na Den Haag, despues lo sigui mas expositionan na diferente partinan di Hulanda. Ing. Roxsen Schwengle ta actualmente den su ultimo aña di studio ‘Masters of Architecture, Urbanism and Building Sciences’ na TU Delft.


text:
Krandelijk Boneiro: Djaluna mainta 14 di novèmber 2016 a tene un entrada hudisial den kaso “Drum”. E entrada hudisial a keda liderá pa un Wes-komisario i a tuma lugá den un bibienda den Kaya Merengue. A detené e hòmber M.M.
nase na Boneiru. Ta investigando di ki manera e ta envolví den echonan
kastigabel den investigashon “Drum” ku aktualmente ta bou di
investigashon.
Entrada hudisial den kaso “Drum”
Krandelijk Boneiro: Djaluna mainta 14 di novèmber 2016 a tene un entrada hudisial den kaso “Drum”. E entrada hudisial a keda liderá pa un Wes-komisario i a tuma lugá den un bibienda den Kaya Merengue. A detené e hòmber M.M.


text:
Desiree Croes: Si no bin cu un miho amienda, esun di mi lo keda riba mesa
ORANJESTAD(AAN): Firmante di e amienda presenta na Parlamento relaciona cu adaptacion di nos Codigo Civil pa atende cu asunto di union civil, esta mr. Desiree de Sousa-Croes a reacciona mesora riba preguntanan riba red social di con e mes no tabata presente den sala di Parlamento pa defende su amienda.
Manera ta conoci, henter fraccion di AVP, incluso Ministernan Dowers y Croes a opta pa no presenta mas den sala, pa no duna quorum y pa no contesta preguntanan.
Sinembargo, Parlamentario de Sousa a afirma cu e tabata na Parlamento, pero ora el a compronde cu su mesun fraccion lo no atende e reunion tampoco e dos Ministernan invita pa contesta preguntanan, el a dicidi e ora ey cu e tampoco lo drenta sala pa exigi pa continuacion di e reunion.
Di otro banda, e Parlamentario ta haya cu e hecho cu ta pidi tempo pa drecha e amienda of pa inclui derechonan di ciudadanonan LGBT ta un desaroyo positivo, pa cual ta bal e pena di warda un poco mas.
E lo a prefera pa a suspende e reunion pa 2 of 3 dia, pero Presidente di Parlamento, drs. Marisol Lopez a opta pa pospone te dia 8 di september.
Na final di su comentario, miembro di Parlamento, mr. Desiree de Sousa-Croes a vocifera cu si no bin cu un miho amienda of duna tur derecho, e ora su amienda lo keda riba mesa.
A nota si cu e fraccion di MEP a enfatisa cu ta Andin Bikker di PDR a pidi pa pospone e reunion locual no necesariamente ta cuadra cu berdad. E fraccion color cora a pidi pa pospone e reunion den nomber di (y cu aprobacion di) tur tres fraccion den Parlamento, pues incluyendo MEP y AVP. Ningun di e fraccionnan ta cla pa trata e amienda aki, pues no mester purba aparenta diferente.
Tur tres fraccion tin masha problema interno pa sostene e amienda riba mesa awor, pero ainda ningun di tres a presenta un alternativa tampoco. Parce cu e abogado independiente cu mester a cuminsa prepara un amienda alternativa tambe ta confrontando diferencianan di opinion entre e diferente organisacionnan/gruponan na fabor di e amienda. Esaki ta haci henter e situacion un poco mas complica ainda.


text:
Selektá Fecha:
OBITUARIES
Misael Elena VOS
Cumplimos con el penoso deber de anunciar el muy sentido fallecimiento de nuestra querida e inolvidable Misael Elena VOS Mejor ...
Sra. Elsa Federica Janze-Kwidama
Ku hopi tristesa nos ta anunsiá fayesementu di Sra. Elsa Federica Janze-Kwidama Mama di nos miembro/tesorero di Direktiva Marlène ...
Marvel Agripina Stacia / Felino Graciano Stacia / Romelia Juliana Poulina Stacia
Un kurason di Oro a stòp di bati, mannan ku a traha duru a haña sosiegu. Dios a kibra nos kurason pa prueba nos ku E ta skohe solamente ...
ESTELLE MARIE LOUISA
Gradisimentu Mama, tata, yunan, partner, rumannan i demas famia di e defuntu: ESTELLE MARIE LOUISA Miho konosi komo Lèlè Kier a gradisi ...
Maritza Eufemia Mathilda
God saw you getting tired and a cure was not to be. So He put His arms around you and whispered “Come to Me”. A bai sosegá den brasa di ...
Hiacinta Mathilda Martis
Mateo 24:14 Ma esun kulo persevere ten a fin, esei lo ta salba. Nos ta anunsia fayesimentu di: Hiacinta Mathilda Martis Miho konosi ...
Leonita Nicasia v. Uytrecht – Basilio
Agradesido pa tur e añanan ku e tabata serka nos, pero konforme boluntat di Dios nos ta partisipá morto di: Leonita Nicasia v. Uytrecht ...
Josepha Chepa Martis
INVITASHON Nietonan i demas famia di e defuntu: Josepha Chepa Martis Kier a invita tur famia, amigu i konosinan na un Santo Sakrifisio ...
Sra. Elsa Federica Janze-Kwidama
Direktiva i miembronan di SOV WARWARU ta kumpli ku e tristu deber di partisipá fayesimentu di Sra. Elsa Federica Janze-Kwidama Na bida ...
Sra. Margarita Leonora Basoe-Seintje
Ku hopi tristesa doló na nos kurason, pero konforme ku boluntat di Dios nos ta anunsiá a bai drumi den brasa di Señor. Kasa, mama, wela ...
Julio Saturnino Franciska
SALMO 131 Serka SEÑOR mi ta na pas manera un yu serka su mama Famia ta anunsiá fayesementu di Julio Saturnino Franciska Mihó konosí ...
Sra. Elsa Federica Janze-Kwidama
Ku profundo tristesa direktiva i miembronan di AIC- Curaçao San Vicente de Paul a tuma nota di fayesimentu di Sra. Elsa Federica ...
Beatrix Kirindongo Martina
Na nomber di su yu, nietanan, rumannan, tio i demas famia nos ta anunsia morto repentino na Aruba di Beatrix Kirindongo Martina 31 ...
Griselle Dulcela Antonia Balentina Jansen.
Invitashon Ban seré bunita na 1 aña di fayesimentu di nos Mama, nos Reina, nos Mama Seya, nos Cheda: Griselle Dulcela Antonia Balentina ...
Sra. Genoveva Tomasa Statia-Wanga
INVITASHON Yunan, nietonan, ruman i demas famia di nos Sra. Genoveva Tomasa Statia-Wanga (Miho konosi komo Veva) kier a invita tur ...
Elsa Federica Janze- Kwidama
Salmo 23: Señor ta mi wardador pues mi’n tin falta di nada. Konforme boluntat di Dios nos ta partisipá fayesimentu di nos Mama, ...
Roberto Pablo Grant
A fayesé repentinamente Roberto Pablo Grant Mihó konosí komo Roberto Grant eks hungadó di Royal Scorpions Dia, ora i lugá di entiero ...
Jacintha Maria Maduro
INVITASHON Famianan dje defuntu: Jacintha Maria Maduro (Miho konosi komo Chin) kier a invita tur famia, amigu i konosinan na un Santu ...
YVONNE RAPHAELA ASJES
Invitashon Esposo, yunan, rumannan i demas famianan di e defuntu: YVONNE RAPHAELA ASJES Kier a invitá tur amigu i konosinan na un ...


text:
Algun ciudadano consterna cu maltrato y morto di hoben agredi pariba di Nikki Beach
ORANJESTAD (AAN) – Tin ciudadanonan cu a keda consterna cu e maltrato riba e hoben di 24 aña, pariba di Nikki Beach, ken a bin fayece dialuna mainta.
Aunke e causa no ta conoci tin rumornan ta core cu e mucha homber no tabata tin nada di haber cu e caso, solamente el a purba di defende un mucha muher cu dos mucha homber tabata maltrata.
Esaki ta un di e versionnan cu ta circula, pasobra manera ta conoci, alomenos durante dialuna, no tabata tin claridad riba e caso ni un informe oficial di un of otro declaracion di posible testigo.
Cual cu sea loke a sosode, ta masha tristo e tipo di violencia cu por constata un biaha mas, cu tin na Aruba tanto den cierto adultonan como den parti di nos hubentud.
Si berdad ta asina cu alcohol y droga por a hunga un rol den e sucedido ta algo cu mester sali na cla door di investigacion, pero nada ta hustifica e tipo di agresionnan bestial aki.
Aruba ta un isla hopi chikito pa tanto cos grandi sosode, manera e crimen aki pasobra no por yame cu otro nomber.
No ta prome biaha cu un hende, sea adulto of hoben, ta para na Hospital bon bati riba nos pida baranca aki, y esaki ta un di e biahanan cu maltrato a cobra bida di un hende.
Algun ciudadano a indica cu pa nan, no tin speranza mas pa nos pais y cu den tempo di carnaval tin asina tanto bebemento y uso di droga, cu mas di un hende ta perde control y ta comete tur sorto di actonan condenable.
Tin personanan cu ta culpa e libertinahe cu carnaval ta trece cune, y e parti di materialismo cu ta envolvi den dje, pasobra e ta trece turistanan pa nos Isla y turismo ta nifica placa na prome lugar.
Berdad, hopi decepcion e desaroyonan cu ta tumando lugar na Aruba ta causa na diferente ciudadano cu ta corda con den pasado carnaval tabata otro, tabata un fiesta nacional, algo di cual grandi y chikito por a goza sin ningun temor. Leu, leu tabata tin un of otro incidente, pasobra semper tin hende cu ta daña ambiente, pero nada tabata sosode di un magnitud asina, manera ultimo temponan ta e caso.
Personanan cu a yama a expresa nan sentimentonan di solidaridad pa e famia di e hoben, nan deseo pa e caso wordo aclarea y cu esnan culpable paga pa nan delito cu tur peso di ley. Cu e hoben aki sosega na paz y DIARIO tambe ta uni na e palabranan aki.